ΣΕΒΑΣΜΟΣ ΣΤΟΥΣ ΟΠΑΔΟΥΣ 


Τον τελευταίο καιρό στην Κύπρο γίνεται πολύς ντόρος για τη βία μέσα και έξω από 
τα γήπεδα. Διάφοροι αθλητικοί παράγοντες, δημοσιογράφοι, πολιτικοί και 
αστυνομικοί που παριστάνουν τους ειδήμονες περί αθλητισμού επισημαίνουν 
ανήσυχοι ότι υπάρχει έξαρση της βίας στους αθλητικούς χώρους και ότι πρέπει άμεσα 
να παρθούν μέτρα πάταξης της. Φυσικά δεν χρειάστηκε να το ψάξουν πολύ για να 
βρουν τι φταίει και τι πρέπει να γίνει. Έχουν έτοιμη τη απάντηση γι αυτά 

Ένοχοι είναι οι φανατικοί οπαδοί των ομάδων, αυτοί οι "αλήτες", ταραξίες, 
αλκοολικοί και ναρκομανείς, "χούλιγκανς" (με βάση πάντα αυτούς τους ειδικούς) που 
πάνε στο γήπεδο και τα σπάνε όλα με αποτέλεσμα να μειώνεται ο κόσμος στα γήπεδα 
αφού με τέτοια κατάσταση δεν μπορεί να πάει στα γήπεδα ο φιλήσυχος πολίτης, ο 
οικογενειάρχης, ο φίλαθλος. Και αφού ένοχοι είναι οι οπαδοί, η λύση είναι η 
απομάκρυνση τους από τα γήπεδα! 

Αυτό είναι μια άποψη που έχει ριζώσει στη κοινή γνώμη άφου την έχει καλλιεργήσει 
συστηματικά η εκάστοτε πολιτική και πολιτειακή ηγεσία και τα εξαρτημένα από αυτή 
ΜΜΕ. Το περίεργο και συνάμα εξοργιστικό της υπόθεσης σχετικά με το φαινόμενο 
της βίας γενικά, είναι ότι ενώ όλοι αντιλαμβάνονται γιατί χρησιμοποιείται η βία από 
τον λαό (για να δείξει πχ. την αντίδραση του σε κάποιους νόμους του κράτους) ή ενώ 
όλοι δέχονται ότι βία υπάρχει παντού, όταν πρόκειται για τη βία των γηπέδων τότε 
ξυπνάνε τα χουντικά ένστικτα του νομοταγή πολίτη, που απαιτεί κρεμάλα στους 
οπαδούς. 

Αναρωτηθήκατε όμως ποτέ γιατί συμβαίνει αυτό; Γιατί οι οπαδοί μπαίνουν στο 
στόχαστρο και βάλλονται από παντού; 

Η εξήγηση είναι απλή. Ο αθλητισμός και ειδικότερα το ποδόσφαιρο σήμερα είναι ένα 
μεγάλο κερδοφόρο κεφάλαιο. Μέσω χορηγών, τηλεοπτικών δικαιωμάτων, 
διαφημίσεων καί στοιχήματος διακινούνται τεράστια ποσά που καταλήγουν στις 
τσέπες ελάχιστων ανθρώπων που κάνουν τα πάντα για να γεμίσουν το γήπεδο με 
άβουλα όντα, οπαδούς-πελάτες. Γι αυτούς θέση στο γήπεδο έχει ο κάτοχος ακριβού 
διάρκειας. Όλα σήμερα θυσιάζονται στο βωμό του μοντέρνου ποδοσφαίρου, ότι για 
μας είναι πίστη και ιδανικό (φανέλα,έμβλημα). Σήμερα απειλείται η ύπαρξη 
οργανωμένων οπαδών επειδή αποτελούν εμπόδιο προς αυτό το κέρδος. Μας 
απαγορεύουν εκδρομές, είσοδο στα γήπεδα, μας βάζουν με το παραμικρό φυλακή, 
λογοκρίνουν πανό και συνθήματα μας, εμάς που ακολουθούμε τη ομάδα μας πάντα 
και παντού κάτω από όποιοεσδήποτε συνθήκες, τρώμε αμέτρητες ώρες και χρήματα 
για να τη ενισχύσουμε και όλα αυτά χωρίς κανένα συμφέρον, αλλά γιατί απλά είναι 
τη αγαπάμε και κάνουμε τα πάντα για να τη δούμε να μας χαρίζει στιγμές ευτυχίας 
και περηφάνιας. 

Κάποιες χώρες όπως η Αγγλία κατάφεραν με φασιστικούς νόμους και μέτρα 
(φακέλωμα, κάμερες στα γήπεδα, εξοντωτικές ποινές σε συλληφθέντες για επεισόδια, 
εισαγωγή ρουφιάνων σε συνδέσμους, ονομαστικά εισητήρια )να μεταφέρουν τη βία 
έξω από τα γήπεδα, όμως έξω από το γήπεδο γίνεται το έλα να δεις, απίστευτης 
έκτασης και αγριότητας επεισόδια. Αυτά τα μέτρα άρχισαν να εφαρμόζονται και στη 
Ελλάδα. Ήδη ισχύει απαγόρευση εκδρομών, ονομαστικά εισητήρια, κάμερες, οπαδοί 





έχουν μπει φυλακή χωρίς αποδεικτικά στοιχεία και πολλές φορές βάση αναξιόπιστων 
μαρτυριών αστυνομικών! 


Κάποια από αυτά τα μέτρα λοιπόν κάνουν σιγά σιγά τη εμφάνιση τους και στη 
Κύπρο. 

Ήδη φέτος φάνηκαν οι διαθέσεις κράτους και αστυνομίας με τη ψήφιση νόμου για 
πάταξη της βίας και προνοεί εξοντωτικά και εξωφρενικά μέτρα. Για παράδειγμα 
άτομα θα φυλακίζονται 6 μήνες για εξύβριση(Ι), ενώ όταν θεωρηθεί ότι 
χρησιμοποίησε επιθετικό όπλο ή συμμετείχε σε συμπλοκή, η αντίστοιχη ποινή είναι 2 
χρόνια! Επίσης με αυτό τον νόμο καθιερώνεται ηλεκτρονικό κλειστό κύκλωμα 
παρακολούθησης οπαδών και μάλιστα αυτό γίνεται χωρίς όρους και προϋποθέσεις, 
δηλαδή είναι άγνωστο ποιοι επεξεργάζονται τα βίντεο (..αστυνομικοί) που 
καταλήγουν οι κασέτες (..ασφάλεια) και με ποιο δικαίωμα παρακολουθούν τόσες 
χιλιάδες κόσμου (φακέλωμα και παραβίαση προσωπικών δεδομένων). Το πόσο 
αυταρχικός είναι αυτός ο νόμος φαίνεται και από ότι υπάρχει διάταξη για παράνομη 
συνάθροιση οπαδών(!)όρος που συνήθως βρίσκουμε σε δικτατορικά καθεστώτα σαν 
πρόφαση για να καταστείλουν κόσμο. 

Ήδη είχαμε τα γνωστά παρατράγουδα με τη αναίτια διακοπή αγώνων για το άναμμα 
φωτοβολίδων αλλά και τη απαγόρευση εισόδου σε οπαδούς. Γενικά βλέπουμε να 
κυριαρχεί το δόγμα της μηδενικής ανοχής που φυσικά διογκώνει αντί να μειώνει τη 
βία στα γήπεδα. Που είναι κύριοι η πρόληψη, η σωστή διαπαιδαγώγηση? Που είναι η 
ίση μεταχείρηση τού κόσμου? Γιατί αυτές οι ποινές ισχύουν μόνο για οπαδούς? Γιατί 
ποτέ δεν τιμωρούνται αστυνομικοί όταν ασκούν υπέρμετρη βία? Πολλές φορές 
ΜΜΑΔίτες αντιμετωπίζουν τους οπαδούς σαν ζώα, βαράνε στο ψαχνό, ψεκάζουν, 
βρίζουν και συλλαμβάνουν όποιον και όποτε γουστάρουν, αλλά για αυτούς ούτε 
λόγος, φταίνε πάλι μόνο οι οπαδοί όταν κάνουν αντιβία. 

Γιατί ποτέ δεν τιμωρούνται παράγοντες και προπονητές όταν προκαλούν με 
εμπρηστικές δηλώσεις και δημιουργούν κλίμα που οδηγεί σε επεισόδια? Μας λέτε για 
παράδειγμα οτι για τη βία ευθύνεται η πολιτικοποίηση του αθλητισμού από τους 
οπαδούς αλλά όταν το κάνουν οι παράγοντες με ανακοινώσεις και δηλώσεις κανείς 
δεν λέει τίποτα. 


Από τους συνδέσμους δεν ξέρω τι θα γίνει σχετικά με αυτά τα θέματα, ελπίζω να 
κάνουν ότι είναι δυνατόν για να μη συνεχιστούν όλα αυτά τα μέτρα που 
κορυφώνονται τώρα με τη απόφαση απαγόρευσης μετακινήσεων και να αναλάβουν 
δράση ενάντια στη προσπάθεια καταστολής και φίμωσης των οπαδών. 

Ας ξεσηκωθούμε όλοι, χρόνος δεν υπάρχει. Να αντισταθούμε για να μη χαθούμε, για 
να κρατήσουμε ζωντανό αυτό που αγαπάμε περισσότερο και από τη ίδια μας την ζωή! 

